text: [{"text_idx": "#000000", "text": "U\u0301r myndasavninum \u2013 Ta\u0301 neistakvinnur i\u0301 1979 sp\u00e6ldu fyrstu Europa cup dystirnar"}, {"text_idx": "#000002", "text": "I\u0301 1978 og 1979 fo\u0301ru sto\u0301rhendingar fram i\u0301 Neistanum, ti\u0301 ta\u0301 skuldu neistakvinnur fyri fyrstu fer\u00f0 sp\u00e6la Europa cup dystir fyri meistarali\u00f0. Ta\u0301 var kappingin \u00f8\u00f0rvi\u0301si enn nu\u0301, ti\u0301 tu\u0301 kundi longu i\u0301 fyrsta umfari m\u00f8ta eitt av sterkastu li\u00f0um i\u0301 Europa. Fyrsta umfari\u00f0 skuldi sp\u00e6last seint um heysti\u00f0 i\u0301 1978, men neistakvinnur trektu fri\u0301tt i\u0301 fyrsta umfari. Sp\u00e6larar bi\u0301\u00f0a\u00f0u spentir, hvat li\u00f0 Neistin skuldi sp\u00e6la i\u0301 \u00f8\u00f0rum umfari, sum skuldi sp\u00e6last i\u0301 januar ma\u0301na\u00f0 i\u0301 1979. Neistin trekti polska meistarali\u00f0i\u00f0 K.S. Ruck u\u0301r by\u0301num Krakow, sum ja\u0301tta\u00f0i at sp\u00e6la ba\u0301\u00f0ar dystirnar i\u0301 F\u00f8royum."}, {"text_idx": "#000003", "text": "Til h\u00f8gru koma polsku sp\u00e6lararnir a\u0301 v\u00f8llin 20. januar 1979. Vit h\u00f8vdu ikki a\u0301\u00f0ur s\u00e6\u00f0 so kropssterkar og bulmiklar kvinnur sp\u00e6la i\u0301 F\u00f8royum."}, {"text_idx": "#000004", "text": "Henning Eysturoy var forma\u00f0ur og E\u00f0in Sl\u00e6ttanes var kassameistari i\u0301 Neistanum um hetta mundi\u00f0, og ta\u00f0 eyda\u00f0ist teimum at fa\u0301a polska li\u00f0i\u00f0 at sp\u00e6la ba\u0301\u00f0ar dystirnar i\u0301 F\u00f8royum. Hetta var bi\u0301ligari fyri ba\u0301\u00f0ar partar. Ta\u00f0 gekk so miki\u00f0 v\u00e6l at fa\u0301a sto\u0301rar stu\u00f0lar til dystirnar, at hetta var no\u0301g miki\u00f0 til allar u\u0301trei\u00f0slurnar. Heilt no\u0301gvir a\u0301sko\u00f0arar so\u0301u ba\u0301\u00f0ar dystirnar, og atgongupeningurin fo\u0301r beinlei\u00f0is i\u0301 neistakassan."}, {"text_idx": "#000005", "text": "O\u0301luva Joensen sto\u0301\u00f0 sum ein brandur i\u0301 neistama\u0301linum ba\u0301\u00f0ar dystirnar."}, {"text_idx": "#000006", "text": "Hondbo\u0301ltshendingin i\u0301 januar ma\u0301na\u00f0 var heilt serlig, ti\u0301 onganti\u0301\u00f0 a\u0301\u00f0ur h\u00f8vdu vit s\u00e6\u00f0 so sterkar og bulmiklar kvinnur sp\u00e6la hondbo\u0301lt i\u0301 F\u00f8royum. Tu\u0301 sa\u0301st a\u0301 l\u00f8rum og gumpi a\u0301 polsku sp\u00e6larunum, at teir h\u00f8vdu i\u0301 no\u0301gv a\u0301r vant tunga vektvenjing. Hetta s\u00f8gdu teir okkum esini."}, {"text_idx": "#000007", "text": "Eisini var a\u0301hugavert, at ta\u00f0 var bara ein polskur sp\u00e6lari, sum dugdi naka\u00f0 av enskum, og hissini onnur naka\u00f0 av ty\u0301skum. Flestu kvinnurnar tosa\u00f0u bara polskt, og onkur dugdi naka\u00f0 av russiskum."}, {"text_idx": "#000009", "text": "Polsku sp\u00e6lararnir vo\u0301ru bornir a\u0301 lo\u0301gvum i\u0301 F\u00f8royum, og eftir eina sto\u0301rfingna veitslu, sum var hildin hja\u0301 Va\u0301r Michelsen og teimum, goymdu sp\u00e6lari seg i\u0301 bili, ti\u0301 hon vildi ikki heim aftur til Po\u0301lands. Vi\u00f0 a\u0301 fer\u00f0ini vo\u0301ru eisini kommunistiskir vaktarmenn, sum gingu og sneyta\u00f0u runt og eygleiddu polsku sp\u00e6lararnar."}, {"text_idx": "#000011", "text": "Polska li\u00f0i\u00f0 vann ba\u0301\u00f0ar dystirnar a\u0301 neistakvinnum. Vit so\u0301u to\u0301 fra\u0301li\u0301kan hondbo\u0301lt, og vit so\u0301u eisini munin a\u0301 kropsstyrkini, ti\u0301 polsku sp\u00e6lararnir vo\u0301ru ju\u0301 yrkissp\u00e6larar, sum vandu hv\u00f8nn dag ti\u0301\u00f0liga a\u0301 degi, og ikki sum okkara sp\u00e6larar um kv\u00f8ldi\u00f0 eftir sku\u0301la \u2013 ella arbei\u00f0sti\u0301\u00f0"}, {"text_idx": "#000013", "text": "Henning Eysturoy, sa\u0301li, sum vit si\u0301ggja til h\u00f8gru, var um hetta mundi\u00f0 forma\u00f0ur i\u0301 Neistanum. Nevndin gj\u00f8rdi vala arbei\u00f0i til tess at fa\u0301a alt at rigga."}, {"text_idx": "#000014", "text": "Ta\u00f0 fyrsta, tey so\u0301u u\u0301r flu\u0301gvaranum av F\u00f8royum, var brim, og ta\u0301 skuldi ein sp\u00e6lari havt sagt, at har kundi man ikki sp\u00e6la hondbo\u0301lt. Meg minnist, at polsku sp\u00e6lararnir da\u0301mdi v\u00e6l at dansa f\u00f8royskan dans. Hetta a\u0301rii\u00f0 sp\u00e6ldi polska li\u00f0i\u00f0 seg heilt fram til finaluna i\u0301 Europa cup kappingini, men tapti samanlagt fyri Sparta Kyiv 26-27. A\u0301hugavert at minnast aftur a\u0301, og so skulu vit eisini minnast til, at f\u00f8royingar i\u0301 1979 vo\u0301ru ikki vanir at si\u0301ggja u\u0301tlendskan hondbo\u0301lt i\u0301 sjo\u0301nvarpi. A\u0301hugavert at minnast aftur a\u0301. (Vagnur)"}]